آمریکانین پرزیدنتی دونالد ترامپین کانادانین باشکندی کئچن هفته دوزنلنن جی-7 ایجلاس گؤروشمه‌سینده ژاپونیانین باش ناظیری شینزو آبه‌یه،
سیزده گؤچمن پروبلمی یوخدور. "دئدیگی اورتایا چیخدی.
وال ایستریت ژوورنال قزئته‌سی‌نین، ایجلاس‌لاردا اولان آوروپا بیرلیگی مقاملارینا اساسلاندیردیغی خبرینه گؤره، ایجلاسدا، ترامپ ایله دیگر اؤلکه لیدرلری آراسیندا ماراق‌لی دیالوق‌لار یاشاندی. ژاپونیا باش ناظیری شینزو آبه، فرانسا پرزیدنتی امانوئل ماکرون و آوروپا کومیسیونونون پرزیدنتی یان کلود یونکرین ایجلاس زامانی آپاریلان موباحیثه‌لرده، آمریکا پرزیدنتی ترامپین فردی اوسلوبونون بؤلومونو اولان اینه‌لی زارافات‌لاردان نسیبینی آلدیغی قئید اولونوب.
قزئته معلومات وئرن شخص‌لر، ترامپین، گؤچمن مسئله‌سی مذاکیره اولونارکن، ژاپونیا باش ناظیری شینزو-یا خیطابن،
شینزو، سیزده گؤچمن پروبلمی یوخدور، اما ایسته‌سن 25 میلیون مکزیکلینی سنه گؤندررم. اینان منه، مقامینی الدن وئرمن چوخ اوزون سورمز." دئدیگینی بیلدیردی.
ترامپین، ایران و تروریزم مسئله‌سی مذاکیره ائدیلرکن ده فرانسا پرزیدنتی ماکرونا،
تروریزم مسئله‌سینی ان یاخشی سن‌ین بیلمن اولمان لازیم امانوئل. چونکی بوتون ترورچولار پاریس‌ده." دئدیگی ایفاده ائدیلیب.
بون‌دان باشقا، آوروپا بیرلیگی کومیسیونونون، آمریکالی تکنولوژی شیرکت‌لرینه معلومات امنیتی مسئله‌سینده گتیردیگی محدودیت‌لر سببین‌دن ترامپین، کومیسیونو باشقانی یونکر اوچون "آمان‌سیز قاتیل" ایفاده‌سینی ایشلتدیگی قئید ائدیلیب.
بیر مسئول، ایجلاس بویو لیدرلر آراسیندا ترامپین اوسلوبونا دایر بیر ناراحات‌لیق حیسی‌نین قاباریق اولدوغونو آنجاق لیدرلرین سؤزلو ایغنه‌ملر قارشی‌سیندا ساکیت و عاغلی سلیمله حرکت ائتمه‌یه تلاش ائتدیگینی بیلدیریب.
